கேள்வி: புனித அந்திரேயா தேவாலயம் (சென்னை) - சமயப் பிரிவு பற்றி நீங்கள் என்ன அறிந்துள்ளீர்கள்?
பதில்: சென்னையில் அமைந்துள்ள புனித அந்திரேயா தேவாலயம் எசுக்காத்துலாந்து நாட்டோடு நெருங்கிய தொடர்புடையது. அது "கோவில்" எனப் பொருள்படும் ''Kirk'' என்னும் எசுக்காத்து மொழிச் சொல்லாலும் அறியப்படுகிறது. சென்னையில், கிழக்கிந்தியக் கம்பனி பிரித்தானியப் படைவீரர் பிரிவில் இருந்த எசுக்காத்துலாந்து நாட்டவர் வழிபடும் இடமாக டாக்டர் ஜான் ஆலன் (''Dr. John Allan'') தலைமையில் இத்தேவாலயம் தொடங்கியது. அவரே அக்கோவிலின் முதல் மறைப்பணியாளர் ஆனார். கட்டடக் கலைஞர் பெயர் மேஜர் தாமஸ் தே ஹாவிலாண்ட் (''Major Thomas de Havilland''). இத்தேவாலயம் எசுக்காத்துலாந்து பிரெஸ்பிட்டேரிய (''Scottish Presbyterian'') கிறித்தவ மரபைச் சார்ந்தது. அதன் வழிபாட்டு அமைப்பும் நிர்வாகமும் பிரெஸ்பிட்டேரிய மரபின்படியே உள்ளன. இருப்பினும், சமயக் கோட்பாடுகளில் ஒத்த பிற கிறித்தவ சபைகளின் வழிபாட்டுமுறைகளும் இக்கோவிலில் ஏற்கப்படுகின்றன.
கேள்வி: புனித அந்திரேயா தேவாலயம் (சென்னை) - சென்னை கிறித்தவக் கல்லூரிக்கு அடித்தளம் இடப்படல் குறித்து விரிவாக சொல்லுங்கள்.
பதில்: இன்று புகழ்பெற்ற கல்வி நிறுவனமாக விளங்குகின்ற சென்னை கிறித்தவக் கல்லூரி (''Madras Christian College'') எழுவதற்கான விதை இங்குதான் ஊன்றப்பட்டது. மறைப்பணியாளர் ஜான் ஆன்டர்சன் என்பவர் 56 புரட்டஸ்தாந்து மாணவர்களுக்குக் கல்வி புகட்ட ஒரு கல்விக்கூடத்தைத் தொடங்கினார். அது வளர்ந்து, சிறந்த கல்லூரி ஆயிற்று.
கேள்வி: புனித அந்திரேயா தேவாலயம் (சென்னை) - விருதுவாக்கு பற்றி தகவல் சொல்.
பதில்: "ஆண்டவரும் மீட்பருமான இயேசு கிறித்துவுக்குக் கீழ்ப்படிகின்ற சீடர்களின் குழு" என்பதே இத்தேவாலயம் சமூகத்தின் விருதுவாக்கு ஆகும்.